Source: https://www.rup.ee/uudised/maksud-ja-raamatupidamine/tooandja-minimaalsest-sotsiaalmaksukohustusest-ajutise-vabastuse-aeg-saab-juunis-labi
Timestamp: 2020-07-04 19:23:05+00:00

Document:
Sotsiaalmaksuseaduse (SMS) § 13 lg 17 kohaselt „Käesoleva seaduse § 2 lõikes 2 ja § 61 lõikes 2 sätestatud kohustust tasuda sotsiaalmaksu kuumääralt ei kohaldata 2020. aasta märtsis, aprillis ja mais. [RT I, 21.04.2020, 1 – jõust. 01.05.2020, rakendatakse tagasiulatuvalt 2020. aasta 1. märtsist]".
Sotsiaalmaksu kuumäär on 540 eurot. Foto: pixabay
See tähendab, et tööandjad ei pea deklareerima sotsiaalmaksu miinimumkohustust maksudeklaratsioonil TSD märtsi-, aprilli- ja maikuu kohta, olenemata sellest, kas töötasu makstitöötajatele välja palga teenimise kuul või järgmisel kuul.
Kui töötasu maikuu eest makstakse välja juunis ja see on sotsiaalmaksu kuumäärast väiksem, siis võib tööandjal tekkida kohustus deklareerida sotsiaalmaksu kuumääralt maksudeklaratsioonil TSD juuni kohta (tähtaeg 10.07.2020), kuna maksuvabastus enam ei kehti. Sotsiaalmaksu kuumäär on 540 eurot.
Töötukassa sotsiaalmaksu arvesse võtmine sotsiaalmaksu miinimumkohustuse arvestamisel ja deklareerimisel
Vabariigi Valitsuse määrusega „Tööhõiveprogramm 2017–2020“ (edaspidi THP) on kehtestatud uue tööturuteenusena töötasu hüvitis. Töötasu hüvitist saab tööandja taotleda Töötukassalt kolme kuu eest perioodil märts – juuni 2020. THP § 191 lg 5 kohaselt käsitletakse hüvitist tööandja makstud töötasuna, mille Töötukassa maksab töötajale tööandja nimel ja Töötukassa arvel.
Töötukassa hüvitis koosneb brutotöötasust ja Töötukassa poolt makstavatest tööandja maksudest (sotsiaalmaks ja tööandja töötuskindlustusmakse).
Kui tööandja taotluse alusel maksab Töötukassa juunis töötajatele ka maikuu eest töötasu hüvitist, siis on tööandjal õigus võtta Töötukassa poolt töötasu hüvitiselt arvestatud sotsiaalmaksu arvesse tööandja minimaalse sotsiaalmaksukohustuse arvutamisel.
Tööandja maksab töötajale töötasu 150 eurot, Töötukassa maksab töötasu hüvitist 700 eurot (+ sotsiaalmaks 231 eurot). Kuna tööandja ja Töötukassa väljamakse kogusumma 850 eurot on kuumäärast suurem, siis tööandja deklareerib TSD vormil juunikuu kohta sotsiaalmaksu tegelikult tasult.
Tööandja TSD lisa 1 juunikuu kohta:
kood 1030 väljamakse summa 150 eurot,
kood 1060 sotsiaalmaksuga maksustatav väljamakse 150 eurot,
kood 1100 sotsiaalmaks 49,50 eurot (150 × 33%).
Tööandja maksab osalise tööajaga töötavale töötajale töötasu 150 eurot, Töötukassa maksab töötasu hüvitisena ülejäänud osa töötaja keskmisest töötasust näiteks 100 eurot (+ sotsiaalmaks 33 eurot). Kuna tööandja ja Töötukassa väljamakse kogusumma 250 eurot on kuumäärast väiksem, siis tööandja deklareerib TSD vormil juunikuu kohta sotsiaalmaksu kuumääralt, mida on vähendatud Töötukassa töötasu hüvitise võrra.
kood 1090 sotsiaalmaksuga maksustatava väljamakse suurendus seoses sotsiaalmaksu miinimumkohustusega 290 eurot (540 – 100 – 150),
kood 1100 sotsiaalmaks 95,70 eurot (290 × 33%).
Sotsiaalmaksu miinimumkohustus endiselt ei teki tööandjal SMS § 2 lõikes 4 sätestatud juhtudel või arvestatakse proportsionaalselt töötatud päevade arvuga SMS § 2 lõikes 3 sätestatud juhtudel.
Kui tööandja hiljem tagastab Töötukassale töötasu hüvitise (THP § 191 lg 9 sätestatud juhul), siis ta peab parandama TSD juunikuu kohta ning kajastama seal sotsiaalmaksu miinimumkohustuse täies ulatuses, arvestamata Töötukassa juunis deklareeritud sotsiaalmaksu.
Töötukassa esindused ja infotelefon pühade ajal
Kelmid üritasid Töötukassalt petta välja 100 000 eurot

References: § 13
 § 2
 § 61
 § 191
 § 2
 § 2
 § 191